**ΑΝΑΚΟΙΝΩΣΗ**

Αγαπητοί φοιτητές/τριες,

Κατά το διάστημα από **11 Ιανουαρίου 2022 – 25 Ιανουαρίου 2022** θα έχετε τη δυνατότητα να συμμετέχετε στο online ερωτηματολόγιο που αφορά τα **Προγράμματα Μεταπτυχιακών Σπουδών** του Τμήματος Φιλοσοφίας, το οποίο έχει στόχο να μελετήσει την ποιότητα του κάθε μαθήματος. Η συμπλήρωση του ερωτηματολογίου μπορεί να πραγματοποιηθεί οποιαδήποτε στιγμή από το κινητό ή τον Η/Υ σας. Σε περίπτωση που προκύψουν προβλήματα κατά τη συμπλήρωσή του από το κινητό σας, μπορείτε να χρησιμοποιήσετε τον Η/Υ σας.

Το ερωτηματολόγιο είναι αναρτημένο στο σύνδεσμο <https://classweb.uoi.gr> στον οποίο έχετε πρόσβαση εισάγοντας τα προσωπικά σας στοιχεία. Στη συνέχεια επιλέγετε το μενού «Αξιολόγηση» το οποίο σας παραπέμπει στα διαθέσιμα προς αξιολόγηση μαθήματά σας.

Το ερωτηματολόγιο αποτελεί μέρος της συνεχούς αξιολόγησης για τη Διασφάλιση Ποιότητας του Πανεπιστημίου Ιωαννίνων γι’ αυτό και είναι πολύ σημαντικό να λάβουμε τις απαντήσεις σας.

**Το ερωτηματολόγιο είναι ανώνυμο και χρειάζονται περίπου 10 λεπτά για να απαντηθεί. Η συμμετοχή από όλους σας είναι απαραίτητη και θα συμβάλει στη λήψη αποφάσεων για τυχόν βελτιώσεις όπου χρειάζεται να γίνουν.**

Από τη Μονάδα Διασφάλισης Ποιότητας του Πανεπιστημίου Ιωαννίνων